***.................( sz.) napirend***

Előterjesztve:

# Egészségügyi, Szociális és Lakásügyi Bizottsághoz,

### E L Ő T E R J E S Z T É S

**a Képviselő-testület 2015. február 26-ai ülésére**

**Tárgy: Javaslat a Budapest Főváros II. Kerületi Önkormányzat Képviselő-testületének**

**a szociális igazgatásról és egyes szociális és gyermekjóléti ellátásokról szóló …./2015. (…..) önkormányzati rendeletének elfogadására**

**Készítette**: ……………………………………..

 Vargáné Luketics Gabriella

Szociális és Gyermekvédelmi Iroda vezetője

**Egyeztetve**: ………………………………….

 Dankó Virág alpolgármester

**Egyeztetve**: ………………………………….

 Szigetiné Bangó Ildikó

Pénzügyi Iroda vezetője

**Látta**: ……..…………………………………… .

 dr. Szalai Tibor jegyző

A napirend tárgyalása zárt ülést nem igényel.

**Tisztelt Képviselő-testület!**

A szociális igazgatásról és a szociális ellátásokról szóló 1993. évi III. törvény (a továbbiakban: Szt.) és a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) felhatalmazása alapján jelenleg a Budapest Főváros II. Kerület Önkormányzat Képviselő-testületének a szociális, a gyermekjóléti és gyermekvédelmi ellátások helyi szabályozásáról szóló 12/2010.(V.31.) önkormányzati rendelete (továbbiak: R.) szabályozza a kerületben adható pénzbeli, természetbeni és személyes gondoskodást nyújtó ellátások körét.

Magyarország 2015. évi központi költségvetésének megalapozásáról szóló 2014. évi XCIX. törvény több szakaszában is módosította az Szt-t és a Gyvt-t. Ezen módosítások közül a legtöbb 2015. március 1-jén lép hatályba, melyek értelmében az állam által biztosított támogatási formákon túl a szociális ellátás biztosítása az önkormányzatok feladata, akik szabadon dönthetnek a támogatások nagyságáról és formájáról. Az állami felelősségi körbe tartozó ellátások járási hatáskörbe, az önkormányzati ellátások képviselő-testületi hatáskörbe kerülnek. A 2014. évben már jogerősen megállapított és folyósított támogatások esetében a támogatás megállapításának idejére az önkormányzatot továbbra is megilleti a normatív támogatás.

*A rendszeres szociális segély* 2015. március 1-jétől átalakul, jogosulti körei más támogatások alanyaivá válhatnak :

- automatikusan jogosultak lesznek az újonnan bevezetendő *egészségkárosodási és gyermekfelügyeleti támogatásra* az egészségkárosodottak és a 14 év alatti gyermekük felügyeletét másképp biztosítani nem tudók;

- amennyiben vállalják a foglalkoztatást helyettesítő támogatásban részesülők számára előírt együttműködési kötelezettséget, foglalkoztatást helyettesítő támogatásra lesznek jogosultak a nyugdíjkorhatárt 5 éven belül betöltők, valamint azon személyek, akik részére az Szt. 2015. február 28-én hatályos 37. § (1) bekezdés *d)* pontja alapján állapítottak meg rendszeres szociális segélyt. (Ilyen jellegű nyilatkozat hiányában az ellátotti kör aktív korúak ellátására való jogosultságát 2015. február 28-ával meg kell szüntetni.)

*Lakásfenntartási támogatás:* Az ellátás szabályai 2015. március 1-jétől kikerülnek az Szt.-ből, ettől az időponttól kezdődően a támogatás biztosítása nem lesz kötelező. Az önkormányzatok a települési támogatás keretében biztosíthatnak támogatást a lakhatáshoz kapcsolódó rendszeres kiadások viseléséhez.

A 2014. december 31-ig megállapított ellátások a hatályos szabályok szerint egy év időtartamra, a 2015. január 1. és február 28. között megállapított ellátások 2015. február 28-ig kerülnek biztosításra.

*Adósságkezelési szolgáltatás:* Az ellátás szabályai 2015. március 1-jétől kikerülnek az Szt.-ből, ettől az időponttól kezdődően biztosítása nem lesz kötelező. Az önkormányzatok a települési támogatás keretében biztosíthatnak támogatást a lakhatási kiadásokhoz kapcsolódó hátralékot felhalmozó személyek számára. A 2015. március 1-jét megelőzően megállapított ellátások a 2015. február 28-án hatályos szabályok szerint kerülnek biztosításra.

*Méltányossági ápolási díj:* Az ellátás szabályai 2015. március 1-jétől kikerülnek az Szt.-ből. Az ellátás biztosítása az települési önkormányzatok számára jelenleg sem kötelező. Az önkormányzatok a települési támogatás keretében ellátást biztosíthatnak a 18. életévét betöltött tartósan beteg személy ápolását, gondozását végző hozzátartozók részére.

*Méltányossági közgyógyellátás*: Az ellátás szabályai 2015. március 1-jétől kikerülnek az Szt.-ből, ettől az időponttól kezdődően biztosítása nem lesz kötelező. Az önkormányzatok a települési támogatás keretében biztosíthatnak támogatást a gyógyszerkiadások viseléséhez. A 2015. március 1-jét megelőzően megállapított ellátásra és a 2015. február 28-án folyamatban lévő ügyekben a 2015. február 28-án hatályos szabályokat kell alkalmazni.

**2015. március 1-jétől** az önkormányzatok által biztosított ellátás az Szt. 45. §-a szerint meghatározott **települési támogatás,** valamint az Szt. 26. §-a szerint: „*a képviselő-testület a hatáskörébe tartozó pénzbeli ellátásokat kiegészítheti, és a – szociálisan rászorultak részére – a rendeletében meghatározott módon és feltételek szerint más pénzbeli támogatásokat is nyújthat.”*

***Szt. „45. §****(1) A képviselő-testület az e törvény rendelkezései alapján nyújtott pénzbeli és természetbeni ellátások kiegészítéseként, önkormányzati rendeletben meghatározott feltételek alapján települési támogatást nyújt. Települési támogatás keretében nyújtható támogatás különösen*

*a) a lakhatáshoz kapcsolódó rendszeres kiadások viseléséhez,*

*b) a 18. életévét betöltött tartósan beteg hozzátartozójának az ápolását, gondozását végző személy részére,*

*c) a gyógyszerkiadások viseléséhez,*

*d) a lakhatási kiadásokhoz kapcsolódó hátralékot felhalmozó személyek részére.*

*(2) Más jogszabály alkalmazásában az (1) bekezdés a) pontja szerinti célra nyújtott települési támogatást lakásfenntartási támogatásnak kell tekinteni.*

*(3) A képviselő-testület a létfenntartást veszélyeztető rendkívüli élethelyzetbe került, valamint az időszakosan vagy tartósan létfenntartási gonddal küzdő személyek részére rendkívüli települési támogatást köteles nyújtani.*

*(4) Rendkívüli települési támogatásban elsősorban azokat a személyeket indokolt részesíteni, akik önmaguk, illetve családjuk létfenntartásáról más módon nem tudnak gondoskodni vagy alkalmanként jelentkező többletkiadások – így különösen betegséghez, halálesethez, elemi kár elhárításához, a válsághelyzetben lévő várandós anya gyermekének megtartásához, iskoláztatáshoz, a gyermek fogadásának előkészítéséhez, a nevelésbe vett gyermek családjával való kapcsolattartásához, a gyermek családba való visszakerülésének elősegítéséhez kapcsolódó kiadások – vagy a gyermek hátrányos helyzete miatt anyagi segítségre szorulnak.*

*(5) A rendkívüli települési támogatás kérelemre és hivatalból – különösen nevelési-oktatási intézmény, gyámhatóság vagy más családvédelemmel foglalkozó intézmény, illetve természetes személy vagy a gyermekek érdekeinek védelmét ellátó társadalmi szervezet kezdeményezésére – is megállapítható.*

*(6) Ha a fővárosi önkormányzat és a kerületi önkormányzat nem állapodik meg ettől eltérően, a fővárosban a hajléktalanok számára nyújtott rendkívüli települési támogatás megállapítása a fővárosi önkormányzat feladata.*

*(7) A települési önkormányzat rendeletében a havi rendszerességgel nyújtott települési támogatás – ide nem értve az (1) bekezdés d) pontja szerinti célra nyújtott támogatást – havi összegét úgy kell szabályozni, hogy az nem haladhatja meg az öregségi nyugdíj mindenkori legkisebb összegét.”*

A rendelet-tervezet megalkotásakor a cél az volt, hogy az önkormányzat által nyújtott támogatások köre lehetőleg ne változzon, az eljárások egyszerűsödjenek és a jövedelmekkel arányos támogatási mértékek kerüljenek meghatározásra.

Fontosnak tartjuk, hogy a családok maguk is tegyenek meg minden tőlük elvárhatót helyzetük javítása érdekében és ehhez segítséget kell nyújtani az önkormányzatnak hivatala, és intézményei bevonásával. Az önkormányzati támogatások megállapítása és az ellátások igénybevétele során az élethelyzeteket átfogóan kell vizsgálni, hogy valós segítséget jelentsen a családok számára.

Továbbiakban is lehetőség lesz Erzsébet-utalvány formájában történő támogatás megállapítására, valamint a lakhatással kapcsolatos támogatásokat a szolgáltatók részére kell utalni, vagy előrefizetős mérőórák feltöltéséhez lehet felhasználni, ez utóbbi esetben magasabb összegű támogatás állapítható meg. Ugyancsak célzott támogatási formák a térítésmentes oltóanyag, vagy a helyi bérlet juttatása is.

A rendelet-tervezet azokat a szabályokat tartalmazza, melyeket magasabb szintű jogszabály nem szabályoz.

Továbbra is a felhatalmazó Szt. elveit követve a jövedelmek meghatározásánál az öregségi nyugdíj mindenkori legkisebb összegét vesszük alapegységnek, ugyanakkor a támogatások mértékét elsősorban konkrét összegben határoztuk meg. Az un. rendszeres pénzellátásként nyújtott (keresetpótló, betegápolási) támogatások esetében továbbra is %-os arány javasolt hasonlóan az Szt. szerinti aktív korúak ellátásához és az alanyi ápolási díjhoz.

A jövedelem számításakor figyelembe kell venni az önkormányzat által nyújtott rendszeres támogatások összegét is.

A rendelet-tervezetben a pénzbeli támogatások csoportosításánál az Szt. szabályait alkalmaztuk.

„Települési támogatás” címszó alatt az Szt. által ajánlott támogatási formák szerepelnek, a „rendkívüli települi támogatás” címszó alatt a kötelezően nyújtandó ellátások, míg az „egyéb ellátások” címszó alatt az önkormányzat által önként vállalt ellátások szerepelnek.

A személyes gondoskodás és a gyermekétkeztetés címszó alatti rendelkezésekben érdemi változtatás nincs, csak formai vagy aktualizálási jelleggel módosultak.

A gyógyszertámogatás nem tudja átvenni a közgyógyellátási igazolványok funkcióját, tehát mint új támogatás jelenik meg. A gyógyszertámogatás jövedelmi feltétele azonos a korábbi méltányossági közgyógyellátáséval. A minimum gyógyszerköltség meghatározását is szükségesnek tartottuk mind a támogatás hatékonyságát, mind költségét tekintve. Tekintettel arra, hogy a személyek gyógyszerszükséglete más és más, ezért a kérelmező gyógyszerköltségét vettük alapul és annak százalékos arányban történő támogatása javasolt a jövedelem nagyságával arányosan csökkenő mértékben, egy maximálisan adható összeg megjelölése mellett, mely az eddigi közgyógyellátottak átlag gyógyszerköltségének megközelítő értéke, vagyis havi 6000 Ft.

 Az eseti gyógyszertámogatás évi három alkalommal lenne igényelhető, mely akut megbetegedések kapcsán felmerülő költségekhez nyújt segítséget.

A rendelet alkalmazása során a tapasztalatok alapján felül fogjuk vizsgálni a most javasolt gyógyszertámogatás adható összegének mértékét. Továbbá a rendelet megalkotására rendelkezésre álló idő rövidsége miatt most erre nem volt lehetőség, de további cél a kerület kártya olyan irányú továbbfejlesztése, mely lehetőséget nyújthat a szociális támogatások célzott felhasználásának biztosítására, így e tekintetben is tervezzük a rendelet felülvizsgálatát. (Jogosultságot a kerület kártya bevezetése nem érint.)

Az önkormányzat a szükséges forrást 2015. évi költségvetésében biztosítja.

A könnyebb áttekinthetőség érdekében az R. és az új rendelet-tervezet támogatásokkal kapcsolatos lényeges előírásai az alábbi táblázatban kerülnek bemutatásra:

|  |  |
| --- | --- |
| **Jelenlegi szabályozás**(rövidítés: Nym az öregségi nyugdíj mindenkori legkisebb összege 28500 Ft) | **Új rendelet szerinti szabályozás:** |
| 1. **Lakásfenntartási támogatás (**kötelezőellátás**)**

*Hatáskör*: jegyzői (az Szt. szabályozta le teljeskörűen)*Jövedelem* értékhatár: háztartásban élő esetében nym. 250 %-a/fogyasztási egység és vagyonnal nem rendelkezikEgy képlet alapján lehetett kiszámolni, átlag 3500 Ft/hó, a jogosultak fele 2500 Ft/hó támogatást kapott, legmagasabb érték 1 db. 8000 Ft volt, támogatott családszám 250 db *Finanszírozás*: 90 % központi támogatás 2015-től 70 %.1. **Adósságkezelési szolgáltatás** (kötelező)

*Hatáskör*: polgármesteri (részben az Szt., részben az önkormányzati rendelet szabályozta)*Jövedelem értékhatár*: családban élő esetében Nym 200 %-a egyedülélőnél a Nym 250 %-a *Mértéke*: az adósság 75 %-a legfeljebb 300 ezer Ft. *Egyéb feltétel*: lakás nagysága korlátozott, tanácsadóval való együttműködés, havi díjak, az önrész rendszeres fizetési kötelezettsége, tartozás legalább 6 havi *Finanszírozás*: 90 % központi támogatás 2015-től 70 %.1. **Közgyógyellátás** (nem kötelező)

*Hatáskör*: polgármesteri (részben az Szt., részben az önkormányzati rendelet szabályozta)*Jövedelem* értékhatár: családban élő esetében a Nym 220 %-a, nyugdíjas és egyedülélő esetén a Nym 300 %-a, 80. életév felett a Nym 400 %-a.*Egyéb* feltétel: a minimális gyógyszerköltség a Nym 15% (4275 Ft), vagy 20 %-a (5700 Ft).*Támogatás mértéke*: 6000 Ft/hó (háziorvos által felírható gyógyszerek esetében), vagy 12000 Ft/hó (szakorvos által felírt gyógyszerek esetében) éves eseti keret 6000 Ft.Átlag igazolt gyógyszerköltség megközelítőleg 6000 Ft. *Finanszírozás*: az önkormányzatnak 30 %-os térítést kellett fizetnie 1. **Ápolási díj** (nem kötelező):

*Hatáskör*: polgármesteri (részben az Szt., részben az önkormányzati rendelet szabályozta)*Jövedelem* értékhatár: családban élő esetében a Nym 200 %-a, egyedülélő esetében a 250 %-a.*Mértéke:*az éves költségvetési törvényben meghatározott alapösszeg 80 %-a, kiegészítve a fokozott ápolást igénylő esetében 15 ezer Ft/hó összeggel külön kérelemre és külön orvosi igazolásra.*Egyéb*: szolgálati időre és eü. szolgáltatásra jogosító ellátás.*Finanszírozás*: saját forrás1. **Aktív korúak ellátása rendszeres szociális segély** (ajánlott)

*Hatáskör*: polgármesteri (részben az Szt., részben az önkormányzati rendelet szabályozta)*Jövedelem* értékhatár: Szt. szerint meghatározott Nym 90 %-a, vagyonnal nem rendelkezik*Mértéke:* Szt. szerint meghatározott Nym 90 %-a*Finanszírozás*: 90 % központi támogatás 2015-től 70 %.*Egyéb* feltétel: Családsegítővel való együttműködési kötelezettség, további az egészségi állapotot jellemző arány meghatározott mértéke. (Az egészségi állapot mértékét meghatározó arányszámok „kedvezőbb” mértékben voltak meghatározva, mint az Szt.-ben meghatározott értékek, ezzel az ellátásba bekerültek azok a rászorultak is, akik elsősorban pszichiátriai betegségük miatt korlátozott betegségtudattal és belátóképességgel rendelkeznek.)1. **Önkormányzati segély** (kötelező)

*Hatáskör*: polgármesteri *Jövedelem* értékhatár: Nym. 300 %-a, egyedülélőnél 350 %-a.*Mértékének éves összege:* a Nym 500 %-a amennyiben az egy főre jutó havi jövedelem értéke nem haladja meg a Nym 250 %-át, ezt meghaladó esetben a Nym 300 %-a volt adható.Nincs meghatározva sem a havi sem az egyszeri kifizetések mértéke. 1. **Önkormányzati segély keretében kamatmentes szociális kölcsön** (nem kötelező) volt nyújtható (összege max. Nym 500 %-a lehetett), felső jövedelem értékhatár megjelölése nélkül. Létfenntartást veszélyeztető élethelyzet és a visszafizetés megfelelő garanciáinak megléte kellett hozzá. Kölcsönszerződést kötött az önkormányzat 12 hónapos visszafizetési kötelezettséggel.

Évente átlagban egy eset fordult elő. A visszafizetéssel problémák voltak és általában a Bizottság méltányossági jogkörben eltekintett a visszafizetéstől. 1. **Temetési támogatás (**kötelező)

*Hatáskör*: polgármesteri *Jövedelem* értékhatár: Nym. 250 %-a, A támogatás mértéke arányosan csökken a jövedelem értékhatárok emelkedésével. A temetési költségként a helyben szokásos temetés költségét kell alapul venni, melyről a fővárosi temetkezési intézet minden évben kiadja tájékoztatását.A Bizottságnak lehetősége volt a teljes temetési összegnek megfelelő támogatás megállapítására.1. **Önkormányzati segély gyermekek jogán (**kötelező**):**

*Hatáskör*: polgármesteri *Jövedelem* értékhatár: Nym. 200 %-a, *Mértékének éves összege:* a Nym 100 %-a (28 500 Ft)Évente két alkalommal nyújtható be.1. **Rendszeres nevelési segély** (önként vállalt)

*Hatáskör*: polgármesteri *Jövedelem* értékhatár: Nym. 150 %-a, és rendszeres gyermekvédelmi kedvezményre nem jogosultak*Mértékének havi összege:* a Nym 20 %-a (5700 Ft) egyedülálló szülő esetében a Nym 25 %-a (7125 Ft)*Egyéb*: 12 hónapra kerülhetett megállapításra.1. **Térítésmentes védőoltás** (önként vállalt)**:**

*Hatáskör*: polgármesteri *Jogosultsági feltétel:* meghatározott ellátásokban való részesülés(rendszeres nevelési segély, rendszeres gyermekvédelmi kedvezmény, aktív korúak ellátása)1. **Helyi utazási bérlet juttatása** (önként vállalt)**:**

*Hatáskör*: polgármesteri *Jogosultsági feltétel:* akik rendszeres gyermekvédelmi ellátásban részesülnek, iskolalátogatási eleget tesznek és helyi tömegközlekedési eszközt kell igénybe venniük A jogosultság egy tanévre október 1-től június 30-ig állapítható meg, a nyári napközis táborok idejére július és augusztus hónapokra is.1. **Karácsonyi támogatás** (önként vállalt):

*Hatáskör*: polgármesteri *Jogosultsági feltétel:* meghatározott ellátásban részesülők, akik a szociális ellátórendszerben jelen voltak egy adott időintervallumban. | 1. **Lakhatási támogatás** (ajánlott ellátási forma)

*Hatáskör*: polgármesteri *Jövedelem* értékhatár: háztartásban élő esetében a nym. 250 %/fogyasztási egység, egyedülélő esetében 280 %/fogyasztási egység és vagyonnal nem rendelkezhet.*Mértéke*: jövedelem nagysága alapján sávos (6000 Ft/hó, 4000 Ft/hó, 3000 Ft/hó)Az előrefizetős mérőórákkal rendelkezők részére a támogatás mértékét 10 %-kal növelni kell.1. **Hátralékkezelési támogatás** (ajánlott):

*Hatáskör*: polgármesteri *Jövedelem* értékhatár: családban élő esetében Nym 250 %-a, egyedülélőnél a Nym 280 %-a és vagyonnal nem rendelkezik*Mértéke*: az adósság 75 %-a legfeljebb 300 ezer Ft. *Egyéb* feltétel: lakás nagysága korlátozott, tanácsadóval való együttműködési, havi díjak, az önrész rendszeres fizetési kötelezettsége *Megjegyzés*: a jövedelem értékhatárok a lakhatási támogatás összegével azonos, a hátralékkezelés időtartamára jogosult a lakhatási támogatásra is a további hátralék felhalmozás megelőzése céljából.1. **Gyógyszertámogatás** (ajánlott):

*Hatáskör*: polgármesteri *Jövedelem* értékhatár: családban élő esetében a Nym 220 %-a, nyugdíjas és egyedülélő esetén a Nym 300 %-a, 80. életév felett a Nym 420 %-a.*Egyéb* feltétel: a minimális gyógyszerköltség a 3500 Ft*Mértéke*: az igazolt gyógyszerköltség támogatásának mértéke a jövedelem nagyságától függően sávosan kerül meghatározásra egy maximálisan adható összeg beállításával (6000 Ft)Időtartam: 6 hónap (hosszabb időtartamot nem célszerű meghatározni akár a gyógykezelés, akár az eü. állapot, vagy a felírt gyógyszerek változtatása miatt) Eseti jelleggel évente háromszor nyújtható a támogatás legfeljebb esetenként 3000 Ft. Jövedelem értékhatár Nym 200 %-a, minimum gyógyszerköltség 1000 Ft. Megjegyzés: A 80 életévet betöltött személyek esetében a jövedelem értékhatár megemelésére azért teszünk javaslatot, mert az ő esetükben a gyógyszerköltség az egyik legmeghatározóbb kiadás.1. **Betegápolási támogatás** (ajánlott):

*Hatáskör*: polgármesteri *Jövedelem* értékhatár: családban élő esetében a Nym 200 %-a, egyedülélő esetében a 250 %-a.*Mértéke:*az éves költségvetési törvényban meghatározott alapösszeg 80 %-a, kiegészítve a fokozott ápolást igénylő esetében 15 ezer Ft/hó összeggel külön kérelemre és külön orvosi igazolásra.*Egyéb* feltétel: az ápolt személy II. kerületi illetékessége és jövedelmének figyelembe vétele (Nym 450 %-a felett nem állapítható meg a támogatás) Tartási, öröklési, életjáradéki szerződés is kizáró feltétel.*Megjegyzés:*Az ápolt jövedelmének vizsgálatát az indokolta, hogy a gondozásának finanszírozását maga is tudná vállalni és a kerületi tartózkodást pedig az, hogy ezzel kerületi feladatot lát el az ápolt.*Egyéb*: szolgálati időre és eü. szolgáltatásra jogosító ellátás (jogszabály erre vonatkozóan február végén jelenik meg)1. **Keresetpótló támogatás** (nem kötelező):

*Hatáskör*: polgármesteri *Jövedelem* értékhatár: Nym. 80 %-a, vagyonnal nem rendelekzik*Mértéke:* Nym 75 %-a*Egyéb* feltétel: az egészségi állapotra vonatkozó szakhatósági vélemény, szakorvosi igazolás, a Családsegítővel való együttműködési kötelezettség. Megjegyzés: tekintettel arra, hogy a pszichiátriai betegek jelentik a legnagyobb problémát a kerületben, ezért fontos, hogy velük és nem kevésbé jelentős szenvedély és onkológiai betegekkel foglalkozzon az önkormányzat.A megállapítható támogatás mértékénél alacsonyabb értéket javaslunk, mint a járási hivatalok által nyújtott aktív korú ellátás, ne legyen cél az „átkerülés”. 1. **Létfenntartási támogatás** (kötelező):

*Hatáskör*: polgármesteri *Jövedelem* értékhatár: Nym. 300 %-a, egyedülélőnél 350 %-a.*Mértékének éves összege:* a Nym 500 %-a amennyiben az egy főre jutó havi jövedelem értéke nem haladja meg a Nym 250 %-át, ezt meghaladó esetben a Nym 300 %-a volt adható.A havi rendszerességgel megállapítható támogatás mértéke a jövedelem értékének növekedésével arányosan csökken 10000 és 5000 Ft között).Az eseti támogatás mértéke a Nym 200 %-a lehet és négy alkalommal nyújtható be évenként.A támogatás éves mértékénél mindkét formában nyújtott támogatás összegét együttesen kell figyelembe venni.Méltányossági jogkörben az Egészségügyi Szociális és Lakásügyi Bizottság (továbbiakban: Bizottság) a polgármester által megállapítható havi és esti támogatás mértékét magasabb összegben is megállapíthatja az éves keretösszeg megtartása mellett.7 . A kamatmentes kölcsön **helyett** a Bizottság a Nym 500 %-át meg nem haladó jövedelemmel rendelkező családok esetében rendkívüli esetben (elemi kár, kilakoltatás, stb.) 100 ezer forint **létfenntartási támogatást** állapíthat meg ugyanazon családnak legfeljebb évente egy alkalommal. 1. **Temetési támogatás (**kötelező**)**

*Hatáskör*: polgármesteri *Jövedelem* értékhatár: Nym. 250 %-a, A támogatás mértéke arányosan csökken a jövedelem értékhatárok emelkedésével. A temetési költség külön nem került meghatározásra, hanem az eddig nyújtott összegeket állítottuk be meghagyva a jövedelem sávokat. A Bizottságnak a 7. pont szerinti jogkörében eljárva nyújthat további támogatást, vagy az önkormányzat saját költségen köztemetés keretében járhat el.9. **Gyermekvédelmi támogatás** (kötelező):*Hatáskör*: polgármesteri *Jövedelem* értékhatár: Nym. 220 %-a, *Mértékének éves összege:* 30 ezer forintÉvente két alkalommal nyújtható be.1. **Gyermeknevelési támogatás** (önként vállalt)

*Hatáskör*: polgármesteri *Jövedelem* értékhatár: Nym. 170 %-a, *Mértékének havi összege:* 5700 Ft, egyedülálló szülő esetében 7200 Ft.*Egyéb*: 12 hónapra kerülhetett megállapításra.*Megjegyzés*: A jövedelemhatár megemelését indokolja a gyermekes családok költségeinek enyhítése szélesebb jogosulti kör számára.1. **Térítésmentes védőoltás** (önként vállalt):

*Hatáskör*: polgármesteri *Jogosultsági feltétel:* meghatározott ellátásokban való részesülés(a korábbival megegyző csupán nevében változott: gyermeknevelési támogatás, rendszeres gyermekvédelmi kedvezmény, aktív korúak ellátása, és újonnan felvett: keresetpótló támogatás, betegápolási támogatás)A jogosulti kört célszerű a hasonló szociális helyzetet igazoló támogatásokban részesülőkre tekintettel is kiszélesíteni.1. **Helyi utazási bérlet juttatása** (önként vállalt):

*Hatáskör*: polgármesteri *Jogosultsági feltétel:* akik rendszeres gyermekvédelmi ellátásban részesülnek, iskolalátogatási eleget tesznek és helyi tömegközlekedési eszközt kell igénybe venniük A jogosultság adott tanévre október 1-től szeptember 30-áig állapítható meg. Ezt a módosítást az indokolta, hogy szeptember hónapra még nem állnak rendelkezésre azok az igazolások, melyek a jogosultságot megalapozzák. Ezzel az ellátás folyamatossága biztosítható lesz.Amennyiben 2 hónapot meghaladóan nem kerül átvételre a bérlet, akkor megszüntethető a jogosultság.1. **Karácsonyi támogatás** (önként vállalt):

*Hatáskör*: polgármesteri *Jogosultsági feltétel:*meghatározott ellátásban részesülők, akik a szociális ellátórendszerben jelen voltak egy adott időintervallumban. |

 Az Egészségügyi, Szociális és Lakásügyi Bizottság az üggyel kapcsolatos állásfoglalását az ülésen ismerteti.

Kérem a Tisztelt Képviselő-testületet az előterjesztés megvitatására és a rendelet módosításának elfogadására!

**A rendelet elfogadásához minősített többségű szavazati arány szükséges.**

Budapest, 2015. február 18.

 **Dr. Láng Zsolt**

 polgármester

[rendeletszöveg](file:///%5C%5CFs01%5Ckozos%5CK%C3%B6zponti%20Szab%C3%A1lyoz%C3%A1sok%5CTestulet-KT%5C2015%5C02.26%5C03_Szocrendelet%5CRendeletsz%C3%B6veg%20Jegyz%C5%91.docx)